Δήμος Κάτω Νευροκοπίου

Ο Δήμος Κάτω Νευροκοπίου είναι δήμος της περιφέρειας Ανατολικής Μακεδονίας και Θράκης που παρέμεινε αμετάβλητος με το Πρόγραμμα Καλλικράτης. Η έκταση του δήμου είναι 872 τ.χλμ. και ο μόνιμος πληθυσμός του είναι 5.323 κάτοικοι σύμφωνα με την απογραφή του 2021. Η έδρα του είναι το Κάτω Νευροκόπι. Ο Δήμος Κάτω Νευροκοπίου είναι μία από τις περιοχές της Ελλάδας όπου σημειώνονται συνήθως οι χαμηλότερες θερμοκρασίες κατά τους χειμερινούς μήνες.

 Ορεινός Δήμος 

Η σχετικά μεγάλη έκταση του δήμου, οι ιδιαίτερα χαμηλές θερμοκρασίες του χειμώνα (σε συνδυασμό με αδιάλειπτο παγετό και χιονοκάλυψη), καθώς και η μορφολογία του εδάφους, όπου περιλαμβάνονται μερικοί από τους υψηλότερους ορεινούς όγκους της Ελλάδας (Όρβηλος, Φαλακρό, Ελατιά Δυτικής Ροδόπης, Μενοίκιο, όρη Βροντούς κ.α.), καθιστούν τη λειτουργία του δήμου δυσχερή. Το σοβαρό αυτό διοικητικό κενό που προκάλεσε η δημιουργία του Δήμου Νευροκοπίου, επιχειρεί να καλύψει εν μέρει, το Επαρχείο Κάτω Νευροκοπίου, το οποίο διατηρείται έως σήμερα, με μόνη περιοχή ευθύνης το Δήμο Νευροκοπίου, χωρίς όμως ουσιαστικές αρμοδιότητες και παρεμβάσεις.

 Προσωπικότητες – Ιστορία 
Από τον Βαθύτοπο, ήταν ο λόγιος και μοναχός Ιωάννης Συμεωνίδης (1785-1850). Επίσης, από την περιοχή του Δήμου Νευροκοπίου κατάγονταν πολλοί επιφανείς αγιογράφοι του 19ου αιώνα, όπως ο Στέργιος Γεωργιάδης και ο Γεώργιος Ζυρνοβίτης (από το Κάτω Νευροκόπι) και ο Δημητρίου (από το Κατάφυτο), οι οποίοι αγιογράφησαν τις εκκλησίες της περιοχής: στην κώμη του Κάτω Νευροκοπίου και στα χωριά Δασωτό, Κάτω Βροντού, Περιθώριο, Λευκόγεια, Παγονέρι, Βώλακα, Ακρινό, Λιβαδάκι, Οχυρό, Εξοχή, Βαθύτοπο και Γρανίτη, την περίοδο 1812-1890Τηλέμαχος Τσελεπίδης, "Νευροκόπι - Συνοπτικό ιστορικό χρονικό 1850-1913", ανέκδοτη έρευνα, Δράμα 29 Οκτωβρίου 1995.

Οι κάτοικοι της περιοχής του δήμου Κάτω Νευροκοπίου συμμετείχαν στους αγώνες για τη Μακεδονία κατά την περίοδο του Μακεδονικού Αγώνα. Σπουδαιότεροι Μακεδονομάχοι ήταν ο Ιωάννης Αβριώνης από το Περιθώρι,  ο Αθανάσιος Βλάχος - Μόνιος κι ο Δημήτριος Πέντσας από το Παγονέρι και ο Άρμεν Κούπτσιος από το ΒώλακαΑφανείς γηγενείς Μακεδονομάχοι, επιστημονική επιμέλεια Ιωάννης Σ. Κολιόπουλος, ΕΜΣ, Θεσσαλονίκη 2008. Άλλη προσωπικότητα της περιοχής ήταν ο Χρήστος Τάσκας από το Παγονέρι που έδρασε ως οπλαρχηγός των αντιστασιακών σωμάτων του Αντών Τσαούς κατά τη διάρκεια της Κατοχής. Στο Κάτω Νευροκόπι γεννήθηκε ο Επίσκοπος Ρωγών Φιλόθεος Θεοδωρόπουλος που διακονεί ως βοηθός επίσκοπος του Αρχιεπισκόπου Αθηνών.Εκκλησία της Ελλάδος

 Αξιοθέατα 
 Το ιστορικό Οχυρό Λίσσε του Β΄ Παγκοσμίου Πολέμου και το Μουσείο που δημιουργήθηκε. Το Οχυρό Λίσσε αποτελεί το μοναδικό οχυρό το οποίο δεν έπεσε από τους Γερμανούς αλλά παραδόθηκε μόνο όταν η Θεσσαλονίκη έπαψε να βρίσκεται στα χέρια των Ελλήνων.
 Το Χιονοδρομικό Κέντρο του Φαλακρού
 Η Λίμνη ΛευκογείωνΛίμνη Λευκογείων, nevrokopi.infoΤεχνητή Λίμνη Λευκογείων, naturagraeca.com
 Πλήθος μεταβυζαντινών ιστορικών ναών.

 Διοικητική διαίρεση 
Ο δήμος περιλαμβάνει τους παρακάτω οικισμούς ανά κοινότητες:

 Όνομα  ΓεωγραφικόςκωδικόςΚαλλικράτη  Πληθυσμός  <big>Δήμος Κάτω Νευροκοπίου</big> (Έδρα: Κάτω Νευροκόπι)  0203  7.860 Κοινότητα Κάτω Νευροκοπίου  02030001  2.157Κάτω Νευροκόπι, το  0203000101  2.157 Κοινότητα Αχλαδέας  02030002  92Αχλαδιά, η  0203000201  92 Κοινότητα Βαθυτόπου  02030003  461 Βαθύτοπος, ο  0203000301  461 Κοινότητα Βώλακος  02030004  1.028Βώλακας, ο  0203000401  1.028 Κοινότητα Γρανίτου  02030005  78 Γρανίτης, ο  0203000501  78 Κοινότητα Δασωτού  02030006  235Δασωτό, το  0203000601  235 Κοινότητα Εξοχής  02030007  150 Εξοχή, η  0203000701  150 Κοινότητα Καταφύτου  02030008  232 Κατάφυτο, το  0203000801  232 Κοινότητα Κάτω Βροντούς  02030009  554 Κάτω Βροντού, η  0203000901  554 Κοινότητα Λευκογείων  02030010  465 Λευκόγεια, τα  0203001001  465 Κοινότητα Μικροκλεισούρας  02030011  137 Μικροκλεισούρα, η  0203001101  111 Πέρασμα, το  0203001102  26 Κοινότητα Μικρομηλέας  02030012  38Μικρομηλιά, η  0203001201  38 Κοινότητα Οχυρού  02030013  514Οχυρό, το  0203001301  514 Κοινότητα Παγονερίου  02030014  154Παγονέρι, το  0203001401  154 Κοινότητα Περιθωρίου  02030015  898Περιθώρι, το  0203001501  898 Κοινότητα Ποταμών  02030016  323 Ποταμοί, οι  0203001601  323 Κοινότητα Χρυσοκεφάλου  02030017  344 Χρυσοκέφαλος, ο  0203001701  344

 Διατελέσαντες δήμαρχοι 
Από το 1919 έως το 1964 λειτούργησε η κοινότητα Κάτω Νευροκοπίου (Ζυρνόβου έως το 1927).
ΔήμαρχοςΘητείαΣημειώσεις 1964-1967 Κωνσταντίνος Καρμής   Πρώτος δήμαρχος. Πέθανε σε ηλικία 102 ετών και κηδεύτηκε στο Κάτω Νευροκόπι στις 22 Ιανουαρίου 1998.εφ. Η Καθημερινή, φ. 23ης Ιανουαρίου 1998, σελ. 14. 1967-197?Πρόδρομος Ανεστ. Μοναστηρίδης Με αναπληρωτή δημάρχου τον Ιωάννη Αθ. Γαλόπουλο.Επιθεώρησις Τοπικής Αυτοδιοικήσεως, τεύχος ΙΒ΄, Δεκέμβριος 1967, σελ. 1122.1975-1978Παναγιώτης Σωτηρόπουλος Πρώτος αιρετός δήμαρχος μετά την πτώση της χούντας. Νικητής των εκλογών του 1975.1979-1982Κωνσταντίνος ΠιτσιώραςΕξελέγη το 1978.1983-1990Παύλος Αμαραντίδης (ΠΑΣΟΚ)Εξελέγη το 1982 με ποσοστό 52,19%. Επανεξελέγη το 1986.1991-1994Μελέτιος Μαυρίδης (πρώτη συνεχής θητεία)Γεννήθηκε το 1952 στα Λευκόγεια της Δράμας. Νικητής των εκλογών του 1990.1995-1998Ανάργυρος Πατακάκης Εξελέγη το 1994.1999-2006Μελέτιος Μαυρίδης (δεύτερη συνεχής θητεία)Νικητής των εκλογών του 1998.2007-2010Βασίλειος Γιαννόπουλος (πρώτη θητεία)Κέρδισε τις εκλογές του 2006.2011-2014 Μελέτιος Μαυρίδης (τρίτη θητεία)Εκλεγείς το 2010.2014-2019Βασίλειος Γιαννόπουλος (δεύτερη θητεία)eklogika.gr Εξελέγη το 2014 από τον πρώτο γύρο με 50,87%.2019-2023Γιάννης Κυριακίδης Νικητής των εκλογών του 2019.2024-σήμερα Ελευθέριος ΤαμπουρίδηςΕξελέγη το 2023 από τον 1ο γύρο, με ποσοστό 44,54%.Συγκεντρωτικά αποτελέσματα δημοτικών εκλογών , τελ. ενημέρωση 17 Οκτωβρίου 2023.

 Παραπομπές 

 Εξωτερικοί σύνδεσμοι 




Κατω Νευροκοπιου
Κατηγορία:Διοικητική διαίρεση Περιφερειακής Ενότητας Δράμας
Κατηγορία:Δήμοι της περιφερειακής ενότητας Δράμας